
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 666 

5 Οκτωβρίου 2012 


ΔΙ ΑΚΗΡΥΞΕ ΙΣ 

(ΐ) 

ΓΕΝΙΚΟ ΝΟΣΟΚΟΜΕΙΟ ΝΙΚΑΙΑΣ - ΠΕΙΡΑΙΑ 
«ΑΓΙΟΣ ΠΑΝΤΕΛΕΗΜΩΝ» 

Αριθμ. 40471 

Το Γενικό Νοσοκομείο Νίκαιας - Πειραιά «ΑΓΙΟΣ ΠΑΝΤΕ¬ 
ΛΕΗΜΩΝ», προκηρύσσει πρόχειρο επαναληπτικό μειοδοτι¬ 
κό διαγωνισμό, με γραπτές σφραγισμένες προσφορές: 

Στις 18-10-12 ημέρα Πέμπτη και ώρα 11.00 π.μ. για 
την ανάδειξη αναδόχου για την Εκκένωση Βόθρου του 
Κ.Υ.Σαλαμίνας, προϋπολογισθείσας δαπάνης 26.500,00 € 
συμπεριλαμβανομένου του Φ.Π.Α. 

Ο διαγωνισμός θα διενεργηθεί στο Γρ. Προμηθειών 
του Νοσοκομείου. 

Η διακήρυξη Νο 64/12 βρίσκεται αναρτημένη στο δι¬ 
αδικτυακό τόπο Διαύγεια και εναλλακτικά μπορεί να 
παραλαμβάνεται όλες τις εργάσιμες ημέρες, από 7.30 
π.μ. έως 14.30 μ.μ., από το Γραφείο Προμηθειών του 
Νοσοκομείου. 

Για κάθε άλλη πληροφορία οι ενδιαφερόμενοι μπορούν 
να απευθύνονται στο Γρ. Προμηθειών, κάθε εργάσιμη 
ημέρα και ώρα και στο τηλέφωνο 213.20.77.407 και 408. 

Νίκαια, 1 Οκτωβρίου 2012 

Ο Διοικητής κ.α.α. 

Ο Διευθυντής Ιατρικής Υπηρεσίας 
ΣΤΑΜΑΤΙΟΣ ΠΙΝΗΣ 

-♦- 

( 2 ) 

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ 
ΑΠΟΧΕΤΕΥΣΗΣ ΟΡΕΣΤΙΑΔΑΣ 

Αριθμ. 2081 

Η Δημοτική Επιχείρηση'Υδρευσης Αποχέτευσης Ορε- 
στιάδας, διακηρύσσει την με ανοικτή διαδικασία διενέρ¬ 
γεια Δημοπρασίας για την ανάδειξη αναδόχου κατα¬ 
σκευής του έργου: «ΕΓΚΑΤΑΣΤΑΣΕΙΣ ΑΠΟΜΑΚΡΥΝΣΗΣ 
ΜΑΓΓΑΝΙΟΥ - ΣΙΔΗΡΟΥ - ΘΟΛΟΤΗΤΑΣ ΠΟΣΙΜΟΥ ΝΕΡΟΥ 
Δ.Κ. Ν. ΒΥΣΣΑΣ ΔΗΜΟΥ ΟΡΕΣΤΙΑΔΑΣ», προϋπολογισμού 
δαπάνης 427.088,99 με αναθεώρηση και ΦΠΑ. Το έργο 
συντίθεται από τις ακόλουθες κατηγορίες εργασιών: 
α) κατηγορία Οικοδομικών έργων, με προϋπολογισμό 
93.538,82 € (δαπάνη εργασιών, ΓΕ & ΟΕ και απρόβλε¬ 
πτα), β) κατηγορία Ηλεκτρομηχανολογικών έργων με 
προϋπολογισμό 35.282,00 € (δαπάνη εργασιών, ΓΕ & ΟΕ 


και απρόβλεπτα) και γ) κατηγορία Έργων Καθαρισμού 
και Επεξεργασίας Νερού, Υγρών, Στερεών και Αερίων 
Αποβλήτων με προϋπολογισμό 214.406,00 € (δαπάνη 
εργασιών, ΓΕ & ΟΕ και απρόβλεπτα). 

Οι ενδιαφερόμενοι μπορούν να παραλάβουν τα συμβα¬ 
τικά τεύχη του διαγωνισμού (Διακήρυξη, Συγγραφή Υπο¬ 
χρεώσεων κ.λπ.) από το αρμόδιο γραφείο της Δημοτικής 
Επιχείρησης'Υδρευσης Αποχέτευσης Ορεστιάδας στη δι¬ 
εύθυνση Αγίων Θεοδώρων 202, Ορεστιάδα, κατά τις εργά¬ 
σιμες ημέρες και ώρες, μέχρι και την Πέμπτη 15-11-2012. Η 
διακήρυξη του έργου έχει συνταχθεί κατά το εγκεκριμένο 
από τον υπουργό ΠΕ.ΧΩ.Δ.Ε. υπόδειγμα τύπου Β. 

Ο διαγωνισμός θα διεξαχθεί στις 20/11/2012, ημέρα 
Τρίτη και ώρα 10:00 π.μ. στην αίθουσα του Διοικητικού 
Συμβουλίου της Δ.Ε.Υ.Α. Ορεστιάδας, Αγίων Θεοδώρων 
202 και η υποβολή των προσφορών θα γίνει με το σύ¬ 
στημα μελέτη - κατασκευή, και κριτήριο ανάθεσης την 
πλέον συμφέρουσα προσφορά (Ν. 3669/08 άρθρο 4 
παρ. δ και άρθρο 8). 

Στο διαγωνισμό γίνονται δεκτοί: 

1) Μεμονωμένες εργοληπτικές επιχειρήσεις, οι οποίες: 

α. Είναι εγγεγραμμένες στο Μητρώο Εργοληπτικών 
Επιχειρήσεων που τηρείται στη Γ.Γ.Δ.Ε. του Υ.ΠΕ.ΧΩ.Δ.Ε., 
εφόσον ανήκουν στις παρακάτω τάξεις και κατηγορίες: 

Οικοδομικά: Α2 και 1ης τάξης ανεξαρτήτου έδρας καθώς 
και Α2,1ης και 2ης τάξης αν έχει έδρα τον ΝομόΈβρου ή 
τον ΝομόΈβρου δηλωθέντα ως δεύτερο Νομό. 

Ηλεκτρομηχανολογικά: Α1, Α2 και 1ης τάξης ανεξαρ¬ 
τήτου έδρας καθώς και Α1, Α2 και 1ης τάξης αν έχει 
έδρα τον ΝομόΈβρου ή τον ΝομόΈβρου δηλωθέντα 
ως δεύτερο Νομό. 

Έργα καθαρισμού και επεξεργασίας νερού, υγρών, 
στερεών και αερίων αποβλήτων: Α2,1ης και 2ης τάξης 
ανεξαρτήτου έδρας καθώς και Α2,1ης, 2ης τάξης αν έχει 
έδρα τον ΝομόΈβρου ή τον ΝομόΈβρου δηλωθέντα 
ως δεύτερο Νομό. 

β. προέρχονται από κράτη - μέλη της Ευρωπαϊκής Ένω¬ 
σης ή του Ευρωπαϊκού Οικονομικού Χώρου (Ε.Ο.Χ) ή από 
κράτη που έχουν υπογράψει την συμφωνία για τις Δημόσι¬ 
ες Συμβάσεις (Σ.Δ.Σ.) του Παγκόσμιου Οργανισμού Εμπορί¬ 
ου (Π.Ο.Ε.), στα οποία τηρούνται επίσημοι κατάλογοι ανα¬ 
γνωρισμένων εργοληπτών, εφόσον είναι εγγεγραμμένες 
σε αυτούς και σε τάξη και κατηγορία αντίστοιχη με τις 
καλούμενες του Ελληνικού Μητρώου Μ.Ε.Ε.Π., είτε 

γ. προέρχονται από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων ερ¬ 
γοληπτών, εφόσον αποδεικνύουν ότι έχουν εκτελέσει 

έργα παρόμοια με το δημοπρατούμενο, από ποιοτική 
και ποσοτική άποψη. 

2) Κοινοπραξίες Εργοληπτικών Επιχειρήσεων των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 16 
παρ. 7 του Ν. 3669/08 (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

3) Κοινοπραξίες εργοληπτικών επιχειρήσεων για την 
κάλυψη των διάφορων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/08. Το ποσοστό συμμετοχής της κάθε επιχεί¬ 
ρησης στο κοινοπρακτικό σχήμα προκύπτει από τον 
προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζεται 
στον προϋπολογισμό της μεγαλύτερης κατηγορίας. 

4) Κοινοπραξίες εργοληπτικών επιχειρήσεων εγγε¬ 
γραμμένων στην Α1 τάξη του Μ.Ε.Ε.Π. για έργα κατη¬ 
γορίας Οικοδομικών με τις προϋποθέσεις της παρ. 10 
του άρθρου 16 του Ν. 3669/08 (αναβάθμιση ορίου λόγω 
κοινοπραξίας) και συμπεριλαμβανομένων των πτυχίων 
της παραγράφου Ια. (Ηλεκτρομηχανολογικά και Έργα 
καθαρισμού και επεξεργασίας νερού, υγρών, στερεών 
και αερίων αποβλήτων). 

5) Κάθε εργοληπτική επιχείρηση συμμετέχει είτε 
μεμονωμένα είτε ως μέλος ενός κοινοπρακτικού σχή¬ 
ματος. Γίνονται επίσης δεκτές και μεμονωμένες εργο¬ 
ληπτικές επιχειρήσεις ή κοινοπραξίες εργοληπτικών 
επιχειρήσεων κατ’ εφαρμογή της παρ. 9 του άρθρου 
16 του Ν. 3669/08 («κύρια κατηγορία»). Κατά τα λοιπά 
εφαρμόζονται οι ισχύουσες διατάξεις για τη συμμετοχή 
εργοληπτικών επιχειρήσεων σε διαγωνισμούς για την 
κατασκευή Δημοσίων Έργων. 

Για τη σύνταξη της Τεχνικής Προσφοράς κατά το 
διαγωνισμό καθώς και για την εκπόνηση Οριστικής 
Μελέτης - Μελέτης Εφαρμογής του Έργου στην πε¬ 
ρίπτωση ανάληψης του έργου, οι διαγωνιζόμενοι θα 
πρέπει να συμπράξουν τόσο κατά τη διαδικασία του 
διαγωνισμού (σύνταξη μελέτης Προσφοράς - Οριστική 
Μελέτη) όσο και στη συνέχεια κατά την εκτέλεση του 
έργου (Σύνταξη Μελέτης Εφαρμογής, έκδοσης άδειας 
που τυχόν θα απαιτηθεί κ.λπ.) με κατάλληλα μελετητικά 
γραφεία, ικανά να εκπληρώσουν με τον απαιτούμενο 
βαθμό πληρότητας και τεχνικής επάρκειας τις απαι¬ 
τήσεις για την εκπόνηση τόσο της μελέτης κατά τη 
φάση της δημοπρασίας (φάκελος τεχνικής προσφοράς) 
όσο και των μελετών εφαρμογής των τροποποιήσεων 
ή συμπληρώσεών τους κ.λπ. και έμπειρων σε μελέτες 
ανάλογων έργων. Θα πρέπει επίσης να παρίστανται 
σε ειδικές περιπτώσεις (π.χ. τροποποιήσεις μελέτης, 
επίλυσης προβλημάτων, κατασκευής κ.λπ.) σε συσκέψεις 
στα γραφεία της Υπηρεσίας ή και επί τόπου καθ’ όλη τη 
διάρκεια του έργου και όποτε αυτό απαιτηθεί. 

Το μελετητικό γραφείο στο σύνολό του ή ένα μέλος 
του ή συνεργάτες του, σύμβουλοι κλπ. δεν είναι δυνα¬ 
τόν να λάβουν μέρος στο διαγωνισμό σε συνεργασία 
με περισσότερες από μία εργοληπτικές επιχειρήσεις 
ή Κοινοπραξίες από αυτές που συμμετέχουν στο δι¬ 
αγωνισμό, με ποινή αποκλεισμού. Επίσης δεν επιτρέ¬ 
πεται η υποβολή της ίδιας μελέτης ή και τμήματος 
της από άλλο διαγωνιζόμενο με τον ίδιο ή ακόμη και 


άλλο μελετητή. Η παράβαση αυτού του όρου έχει ως 
υποχρεωτική συνέπεια την απόρριψη των αντίστοιχων 
Τεχνικών Προσφορών. 

Την οριστική μελέτη που θα υποβάλλουν οι συμμε- 
τέχοντες στο διαγωνισμό και την μελέτη εφαρμογής 
που θα υποβάλει ο ανάδοχος μετά την υπογραφή της 
συμβάσεως θα εκπονήσουν γραφεία μελετών, ή συ¬ 
μπράξεις γραφείων μελετών ή συμπράξεις μελετητών 
που θα έχουν σε ισχύ τις παρακάτω κατηγορίες και 
τάξεις πτυχίων: 

α. Ελληνικά γραφεία μελετών ή συμπράξεις ελληνικών 
γραφείων μελετών που είναι εγγεγραμμένα στα μητρώα 
μελετητών και έχουν πτυχία: 

• ΥΔΡΑΥΛΙΚΑ (κατηγορία 13) Α' τάξεως και άνω 


• ΗΛΕΚΤΡΟΜΗΧΑΝΟΛΟΓΙΚΑ 
(κατηγορία 9) 


Α' τάξεως και άνω 


• ΣΤΑΤΙΚΑ (κατηγορία 8) 


Α' τάξεως και άνω 


• ΧΗΜΙΚΟΤΕΧΝΙΚΑ (κατηγορία 18) Α' τάξεως και άνω 

β. Αλλοδαπά γραφεία μελετών, που θα έχουν τυπικά 
και ουσιαστικά προσόντα και το δυναμικό ανά κατηγορία 
μελέτης, όπως αυτά καθορίζονται από το Ν. 716/1977 και 
τα εκτελεστικά του διατάγματα και θα είναι εγγεγραμ¬ 
μένα σε επαγγελματικό μητρώο σύμφωνα με το Π.Δ. 
346/1998, όπως τροποποιήθηκε με το Π.Δ. 18/2000. 

γ. Κοινοπραξίες ή συμπράξεις των παραπάνω, με 
οποιονδήποτε συνδυασμό, σύμφωνα με τις ισχύουσες 
διατάξεις της Ελληνικής Νομοθεσίας. 

Η εγγύηση συμμετοχής στο διαγωνισμό ορίζεται στο 
ποσό των 6.864,54 €. Οι εγγυητικές επιστολές συμμε¬ 
τοχής δεν γίνονται δεκτές, αν έχουν χρόνο ισχύος μι¬ 
κρότερο των δέκα (10) μηνών και τριάντα (30) ημερών, 
από την ημερομηνία δημοπράτησης (άρθρο 24 παρ. 3 
του Ν. 3669/08). Ο χρόνος ισχύος των προσφορών εί¬ 
ναι δέκα (10) μήνες από την ημερομηνία υποβολής των 
προσφορών. 

Το έργο χρηματοδοτείται από Πιστώσεις του Προ¬ 
γράμματος Δημοσίων Επενδύσεων (αριθμ. εναρ. έργου 
2012ΕΠ03180078 της ΣΑΕΠ0318). Το έργο είναι ενταγμένο 
στο Επιχειρησιακό Πρόγραμμα «Μακεδονίας - Θράκης 
2007-2013» και συγχρηματοδοτείται από το Ευρωπαϊ¬ 
κό Ταμείο Περιφερειακής Ανάπτυξης (Ε.Τ.Π.Α.) και από 
Εθνικούς Πόρους. 

Προβλέπεται η δυνατότητα χορήγησης προκαταβολής 
σύμφωνα με τις κείμενες διατάξεις. 

Ορίζεται συνολική προθεσμία περαίωσης του έργου 
οι δώδεκα (12) μήνες από την ημέρα υπογραφής της 
σύμβασης. 

Πληροφορίες για σχετικές διευκρινήσεις στο τηλέ¬ 
φωνο 2552023474, αρμόδιος υπάλληλος για επικοινω¬ 
νία Μίντζιας Αναστάσιος, πληροφορίες σχετικά με την 
παραλαβή των τευχών δημοπράτησης στο τηλέφωνο 
2552081882 Ειρήνη Χατζηβασιλείου. 

Το αποτέλεσμα της δημοπρασίας θα εγκριθεί από το 
Δ.Σ. της Δημοτικής ΕπιχείρησηςΎδρευσης Αποχέτευσης 
Ορεστιάδας (προϊσταμένη αρχή του έργου). 


Ορεστιάδα, 2 Οκτωβρίου 2012 
Ο Πρόεδρος 
ΑΝΤΩΝΗΣ ΟΥΡΟΥΜΙΔΗΣ 

